**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 2. decembrī **Nr. 19**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE *(atvaļinājumā, balsošanā nepiedalās),* domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītāja SANDRA BREIDAKA.

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 10.30.

**Darba kārtībā:**

1. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana:
	1. ĀPII “Strautiņš”;
	2. Ādažu vidusskolas pirmsskola.

**1.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

**1.1. Ādažu pirmsskolas izglītības iestāde “Strautiņš”**

J.SVIRIDENKOVA iepazīstina ar saņemto no ĀPII “Strautiņš” vadītājas Sandras Breidakas bērnu pieteicēju atbilžu sarakstu, kurš tika nosūtīts šā gada 22.novembrī (1.1. pielikums). No nosūtītajiem 6 (sešiem) uzaicinājumiem saņemtas trīs uzaicināto bērnu vecāku atbildes par mācību uzsākšanu pirmsskolas izglītības iestādē un 3 (trīs) bērnu vecāku atteikumi.

S.BREIDAKA informē ka jaukta vecuma grupā 3-4 gadīgie bērni ir 3 (trīs) brīvas vietas. Ierosina izveidot sarakstu no 2017. gada 1. janvāra līdz 2018. gada 31. decembrim dzimušajiem bērniem pieteikumu iesniegšanas secībā.

Atklāti balsojot, ar 6 balsīm "Par" (J.Sviridenkova, Č.Batņa, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, "Nebalso" – 1 (I.Briede), **KOMISIJA NOLEMJ**:

**Uzdot ĀPII “Strautiņš” vadītājai Sandrai Breidakai:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* jaukta vecuma grupa (3-4 gadīgie bērni)– bērnu dzimšanas datumi: no 01.01.2017. līdz 31.12.2018. – 3 vietas.**

1. **nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

**1.2. Ādažu vidusskolas pirmsskola**

Č. BATŅA iepazīstina ar bērnu pieteicēju atbilžu sarakstiem, kuri tika nosūtīti šā gada 23.novembrī (1.2. pielikums). No nosūtītajiem 2 (diviem) uzaicinājumiem 2016. gadā dzimušo bērnu vecākiem, saņemta viena uzaicinātā bērna vecāka atbilde par mācību uzsākšanu pirmsskolas izglītības iestādē un 1 (viens) bērna vecāks vēl nav sniedzis atbildi. No nosūtītā 1 (viena) uzaicinājuma 2017. gadā dzimušā bērna vecākam saņemta atbilde par mācību uzsākšanu pirmsskolas izglītības iestādē. No nosūtītajiem 2 (diviem) uzaicinājumiem 2018. gadā dzimušo bērnu vecākiem saņemta viena uzaicinātā bērna vecāka atbilde par mācību uzsākšanu pirmsskolas izglītības iestādē un otrs bērns apmeklē citu izglītības iestādi. Brīvas vietas: 2016. 2017. gadā dzimušajam bērnam – 1 (viena) brīva vieta; 2018.gadā dzimušajiem bērniem – 4 (četras) brīvas vietas. Pieteikumu rindā uz iestādi šajā mācību gadā nav.

Atklāti balsojot, ar 5 balsīm "Par" (J.Sviridenkova, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, "Nebalso" – 2 (Č. Batņa, I.Briede), **KOMISIJA NOLEMJ**:

1. **Pieņemt informāciju zināšanai.**
2. **Uzdot izglītības darba un jaunatnes lietu speciālistei Inārai Briedei sagatavot informāciju publicēšanai pašvaldības tīmekļvietnē un sociālajās platformās par četrām brīvajām vietām Ādažu vidusskolas pirmsskolā: 2018. gadā dzimušajiem bērniem – 4 (četras) brīvas vietas.**

\*\*\*

Protokolam pievienots ĀPII “Strautiņš” uzņemamo bērnu saraksts, kas tika izveidots šā gada 2. decembrī (1.3. pielikums).

\*\*\*

Sēdi slēdz plkst. 10:47.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Zane Stašule

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU